hy hy hy hy hy hy hy hy hy hy hy hy hy hy hy sv es uk hy hy hy hy hy hy hy hy hy hy hy hy hy hy sv es uk hy hy hy hy hy hy hy en hy hy hy hy hy hy de hy hy hy hy hy hy hy hy hy hy hy hy hy de hy hy hy hy hy hy hy de hy hy hy en en en hy hy hy hy en hy hy hy en hy hy hy en hy hy hy en hy hy hy hy en hy hy hy en hy hy hy en hy hy hy en hy hy hy hy hy hy en hy hy hy hy hy hy hy hy hy hy hy hy hy hy en
ԻՐԱԶԵԿ ՔԱՂԱՔԱՑԻՆԵՐԻ ՄԻԱՎՈՐՈՒՄ•UNION OF INFORMED CITIZENS•COЮЗ ИHФOPMИPOBAHHЫX ГPAЖДAH
Պատգամավոր Էդուարդ Աղաջանյանի գույքն ու եկամուտները
էդուարդ Աղաջանյանը 2018 թ. աշխատել է HSBC բանկում՝ որպես ռիսկերի կառավարման մասնագետ։ 2018-ից հետո զբաղեցրել է վարչապետի  աշխատակազմի ղեկավարի պաշտոնը։ Արտահերթ խորհրդարանական ընտրությունների արդյունքում ընտրվել է ԱԺ պատգամավոր։
Աղաջանյանը 2001-ին նվիրատվություն է ստացել բնակարան Երևանի Կենտրոն վարչական շրջանում։ Կենտրոնում գտնվող բնակարանն Աղաջանյանին է պատկանում համատեղ սեփականության իրավունքով, այսինքն գույքն ամբողջությամբ պատգամավորինը չէ։ Աղաջանյանն ունի նաև հողամաս Տավուշի մարզի Նոյեմբերյան քաղաքում, ինչպես նաև NISSAN մակնիշի ավտոմեքենա։ Նշենք, որ և՛ հողամասը, և՛ մեքենան գնել է 2013-ին։ Էդուարդ Աղաջանյանի դրամական միջոցները կազմել են 5 միլիոն 30 հազար դրամ։ Պատգամավորն ունեցել է նաև 200 հազար դրամ կանխիկ գումար։ Աղաջանյանը որպես եկամուտ հայտարարագրել է 2 միլիոն 281 հազար դրամ, որը նա ստացել է վարչապետի աշխատակազմից՝ որպես աշխատավարձ։
Պատգամավոր Գուրգեն Արսենյանի գույքն ու եկամուտները
ԱԺ պատգամավորը հայտարարագրել է 11 հողամաս, որոնցից մեկը Արսենյանին է պատկանում համատեղ սեփականության իրավունքով, 3 առանձնատուն՝ երկուսը Երևանի Արաբկիր վարչական շրջանում, մեկը՝ Գյումրիում, 4 հասարակական նշանակության շինություն և 1 միավոր այլ անշարժ գույք։ Ըստ հայտարարագրի՝ նա ունի տարբեր մակնիշների 4 մեքենա․ Nissan, Bentley, Mercedes Benz, Range Rover:
Այս ամենից զատ՝ Արսենյանը համարվում է 6 ընկերությունների միանձնյա սեփականատեր, իսկ երկուսում էլ ունի բաժնային մասնակցություն՝ մեկում՝ 51%, մյուսում՝ 13%։
Հետաքրքիր է, որ Արսենյանը միանձնյա սեփականության իրավունքով իրեն պատկանող 6 ընկերություններից 4-ը ձեռք է բերել 2004 թվականին։ Մյուս ընկերությունների սեփականատեր է դարձել 1997 և 2017 թվականներին, իսկ 13 և 51 տոկոս բաժնեմասերը ձեռք է բերել, համապատասխանաբար, 2014 և 2015 թվականներին։
Արսենյանը բավական ակտիվ է նաև ֆոնդային բորսաներում։ Նախորդ տարի վերջինս գնել է 8 միլիոն դոլարի արժեթղթեր Նյու Յորքի ֆոնդային բորսայից։
Արսենյանի հայտարարագրից տեսնում ենք, որ վերջինս որպես փոխառություն մեծ գումարներ է տրամադրել տարբեր կազմակերպությունների։
Այսպես, 48․3 միլիոն դրամ փոխառություն է տրամադրել իրեն պատկանող «Յունիքորն Սերվիս» ՍՊԸ-ին, 8․8 մլն դրամ՝ «Յունիքորն գրուպ» ՓԲԸ-ին, 400 հազար դոլար՝ «Վկրեդիտ24» ՍՊԸ-ին և 600 հազար դոլար՝ «Վելեա Հոլդինգս»-ին։
Արսենյանից խոշոր չափերի հասնող փոխառություններ են վերցրել նաև անհատներ։ Վերջինս 1 միլիոն 120 հազար դոլար է տրամադրել որդուն՝ Բաբկեն Արսենյանին։ Որդուց բացի, Արսենյանը 300 հազար դոլար է տրամադրել նախկին ՀՀԿ-ական պատգամավոր Հարություն Փամբուկյանին և 200 հազար դոլար՝ Արտակ Հարությունյանին։
Գուրգեն Արսենյանը հայտարարագրել է նաև 4 միլիոն դրամը գերազանցող բազմաթիվ իրեր։ Նրա հայտարարագրում տեսնում ենք «Բրեգետ» և «Աուդեմար Պիգե» ընկերությունների երկու ժամացույցներ, համապատասխանաբար՝ 51 միլիոն 300 հազար և 82 միլիոն դրամ արժողությամբ, 1 կգ ոսկյա ձուլակտոր, որի արժեքը 32 միլիոն 55 հազար դրամ է, 2 հատ ոսկյա հուշադրամների հավաքածու՝ 18 միլիոն դրամ, 19 հատ նկարների հավաքածու, որոնց ընդհանուր արժեքը 532 միլիոն 900 հազար դրամ է, 300 հազար դոլար արժողությամբ ճաշասենյակի կահույք, հյուրասենյակի կահույք 18 միլիոն դրամ արժողությամբ, խոհանոցի կահույք 110 միլիոն արժողությամբ և ննջասենյակի կահույք 62 միլիոն արժողությամբ։
Գուրգեն Արսենյանի հայտարարագրած թանկարժեք գույքի շարքում կա նաև 5 միլիոն արժողությամբ հեռուստացույց, ակոսափող հրացան՝ 6 միլիոն դրամ արժողությամբ, հեռադիտակ՝ 8500 դոլար արժողությամբ, ճաշի սպասքի հավաքածու և արծաթյա սպասքի հավաքածու՝ ընդհանուր 118 հազար դոլար արժողությամբ։
Պատգամավորի բանկային հաշվին առկա գումարները, ըստ հայտարարագրի, կազմում են մոտ 438 հազար դոլար։ Վերջինս հայտարարագրել է նաև 4․8 միլիոն դրամ և 694 հազար դոլար կանխիկ գումար։ Արսենյանը նաև ստացել է 3 միլիոն 400 հազար դրամ շահաբաժին իրեն պատկանող «Յունիքորն գրուպ» ՓԲԸ-ից։ Դրանից բացի՝ Արսենյանը նույն «Յունիքորն գրուպ ՓԲԸ»-ից ստացել է 1 միլիոն 260 հազար դրամ գումար՝ որպես տարածքի վարձակալության վճար։
Գուրգեն Արսենյանի բիզնես գործունեությունը
Ինչպես նշեցինք, Գուրգեն Արսենյանին են պատկանում մի շարք ընկերություններ։ Դրանք են «Արսօյիլ», «Յունիքորն Ֆլորա», «Յունիքորն փրինթ», «Յունիքորն քոնսթրաքշն», «Յունիքորն գրուպ» փակ բաժնետիրական ընկերությունները և «Յունիքորն սերվիս» սահմանափակ պատասխանատվությամբ ընկերությունը։ Արսենյանը 51% բաժնեմաս ունի նաև «Էլդորադո-Արմեն» ՍՊԸ-ում։ Վերջինս 13% բաժնեմաս ունի նաև փոքր և միջին բիզնեսի համար վարկեր տրամադրող ռուսական «Վկրեդիտ 24» ՍՊԸ-ում։
Ի դեպ, Արսենյանի կինը՝ Էդիտա Ղարագյոզյանը, հանդիսանում է «Բիզնես Սթայլ» ՍՊԸ-ի 20 տոկոսի բաժնետեր, միաժամանակ զբաղեցնում է «Մարդիկ» փակ բաժնետիրական ընկերության տնօրենի պաշտոնը։ Նշենք, որ «Բիզնես Սթայլ» ՍՊԸ-ն զբաղվում է պոլիգրաֆիական արտադրանքի տպագրությամբ, իսկ «Մարդիկ» ՓԲԸ-ն տեղեկատվության մատակարարման և այլ գործունեություն է իրականացնում։
Պատգամավոր Տրդատ Սարգսյանի գույքն ու եկամուտները
Տրդատ Սարգսյանի կենսագրության մեջ նշված է, որ նա եղել է «Հանուն միջազգային կոնվենցիաների պաշտպանության» ՀԿ-ի փոխնախագահ և «Համալսարանականներ» համատիրության կառավարիչ։ 2018-ից հետո Տրդատ Սարգսյանը եղել է Երևանի ավագանու անդամ, ավելի ուշ՝ Վայոց ձորի մարզպետ։
Արտահերթ խորհրդարանական ընտրությունների արդյունքում Տրդատ Սարգսյանն ընտրվեց ԱԺ պատգամավոր։ Որպես պատգամավոր նա հայտարարագրել է այս տարի ձեռք բերած մեկ բնակարան և շենքի ոչ բնակելի տարածք Երևանի Ավան վարչական շրջանում, ինչպես նաև ավտոկայանատեղի Ավանում։ Տրդատ Սարգսյանը 2017-ին նվիրատվություն է ստացել հողամաս Վայոց ձորի մարզի Եղեգնաձոր քաղաքում։ Բացի Ավանում գտնվող բնակարանից, Սարգսյանը համատեղ սեփականության իրավունքով ունի ևս մեկ բնակարան Ավանում։ Ըստ հայտարարագրի՝ 2019-ին Սարգսյանը գնել է KIA մակնիշի ավտոմեքենա։
Տրդատ Սարգսյանի բանկային հաշվի մնացորդը կազմել է 700 հազար դրամ։ Սարգսյանն ունեցել է 4․5 միլիոն դրամ, 8 հազար դոլար և 3 հազար եվրո կանխիկ գումար: Սարգսյանը հայտարարագրել է նաև «Քաղաքացիական պայմանագիր» կուսակցությունից ստացած 4․5 միլիոն դրամ աշխատավարձը։
Բացի սա, Տրդատ Սարգսյանը վերցրել է 19․5 միլիոն դրամ վարկ, ինչպես նաև վաճառել իրեն պատկանող 2 միավոր անշարժ գույք՝ մոտ 45 միլիոն դրամով։ 2020-ից նա հանդիսանում է կրթական ծառայություններ մատուցող «Պրոմենադ» ՍՊԸ-ի սեփականատերը։
Հիշեցնենք, որ ավելի վաղ անդրադարձել էինք «Հայաստան» դաշինքի պատգամավորների հայտարարագրերին, իսկ հաջորդ հոդվածով կանդրադառնանք «Պատիվ ունեմ» դաշինքը ներկայացնող պատգամավորների գույքի և եկամուտների վերաբերյալ հայտարարագրերին։
Թեգեր` Գուրգեն Արսենյանէդուարդ աղաջանյանհայտարարագիրՏրդատ ՍարգսյանՔաղաքացիական Պայմանագիր
Երբեմնի ՔՊ-ական, դատավոր Ա․ Դավթյանի ընտրության քաղաքական լինելու կասկածները չեն փարատվել
17:23, 12 Հլս, 2022
2022 թվականի հունիսի 20-ին Բարձրագույն դատական խորհուրդը փակ նիստում հաստատեց և Ազգային ժողովին ներկայացրեց Վճռաբեկ դատարանում դատավոր նշանակվելու համար առաջխաղացման...
Արցախը չի կարող գոյատևել Ադրբեջանի ենթակայության ներքո․ ՔՊ պատգամավորի ելույթը հակասում է ՔՊ ծրագրին
14:22, 14 Ապր, 2022
Այն բանից հետո, երբ նախօրեին ԱԺ-ում ունեցած իր ծավալուն ելույթում վարչապետ Նիկոլ Փաշինյանը հայտարարեց, որ «միջազգային հանրությունը մեզ կրկին ասում...
Հետաքննություններ և խորքային ուսումնասիրություններ
ԿԿՀ դիրքորոշումը պաշտոնյաների ընտանիքի անդամների հայտարարագրման վերաբերյալ նոր հարցեր է հարուցում
19:02, 3 Փտր, 2022
Օրերս «Փաստերի ստուգման հարթակը», ուսումնասիրելով մի շարք բարձրաստիճան պաշտոնատար անձանց հայտարարագրերը, հայտնաբերել էր, որ մինչև 2020 թվականը պաշտոնատար անձանց ընտանիքի...
Հետաքննություններ և խորքային ուսումնասիրություններ
Ալեն Սիմոնյանը շարունակում է գույք թաքցնել իր հայտարարագրերում
17:46, 31 Հնվ, 2022
2019 թվականին այն ժամանակ դեռևս ԱԺ փոխնախագահ Ալեն Սիմոնյանը կեղծ տվյալներ էր ներկայացրել գույքի և եկամուտների հայտարարագրում։ «Փաստերի ստուգման հարթակը»...
Երբեմնի ՔՊ-ական, դատավոր Ա․ Դավթյանի ընտրության քաղաքական լինելու կասկածները չեն փարատվել
17:23, 12 Հլս, 2022
2022 թվականի հունիսի 20-ին Բարձրագույն դատական խորհուրդը փակ նիստում հաստատեց և Ազգային ժողովին ներկայացրեց Վճռաբեկ դատարանում դատավոր նշանակվելու համար առաջխաղացման...
Արցախը չի կարող գոյատևել Ադրբեջանի ենթակայության ներքո․ ՔՊ պատգամավորի ելույթը հակասում է ՔՊ ծրագրին
14:22, 14 Ապր, 2022
Այն բանից հետո, երբ նախօրեին ԱԺ-ում ունեցած իր ծավալուն ելույթում վարչապետ Նիկոլ Փաշինյանը հայտարարեց, որ «միջազգային հանրությունը մեզ կրկին ասում...
Հետաքննություններ և խորքային ուսումնասիրություններ
ԿԿՀ դիրքորոշումը պաշտոնյաների ընտանիքի անդամների հայտարարագրման վերաբերյալ նոր հարցեր է հարուցում
19:02, 3 Փտր, 2022
Օրերս «Փաստերի ստուգման հարթակը», ուսումնասիրելով մի շարք բարձրաստիճան պաշտոնատար անձանց հայտարարագրերը, հայտնաբերել էր, որ մինչև 2020 թվականը պաշտոնատար անձանց ընտանիքի...
Հետաքննություններ և խորքային ուսումնասիրություններ
Ալեն Սիմոնյանը շարունակում է գույք թաքցնել իր հայտարարագրերում
17:46, 31 Հնվ, 2022
2019 թվականին այն ժամանակ դեռևս ԱԺ փոխնախագահ Ալեն Սիմոնյանը կեղծ տվյալներ էր ներկայացրել գույքի և եկամուտների հայտարարագրում։ «Փաստերի ստուգման հարթակը»...
Ուղղումների և բողոքների քաղաքականություն
Copyright © 2018 Union of Informed Citizens
Copyright © 2018 Union of Informed Citizens